
Emendationes Yalerianae. 



Valerium Flaccum quanlum Quintilianus (X, 1, 80) 
eiusque aequales mortuum desiderarunt tantum a nostris 
corruptum sperni nee mirum per se est in tanta horum 
studiorum et mutabilitate et conmutatione et nostra hac 
aetate non tarn possumus admirari quam lamentari quoniam 
ad summum epicae poeseos fontem omnium animi conversi 
rivulos quantumvis amoenos nihil fere curant. quanquam 
fieri potest ut aliquando etiam huic poetae hominum docto- 
rum favor succurrat. cum enim laboriosissimo quem de 
metris poetarum latinorum scripsit libro Lucianus Muelle- 
nis eflfecerit ut etiam de epicorum poetarum arte tam ad- 
curate iudicari possit quam antea paucis licuit^ non mira- 
rer si et Valerii et similium poetarum amor stndiaque diu 
neclecta rursum coli inciperent. 

Equidem autem in legendo Valerio novis subsidiis 
non adiutus sum. notum enim est Carrionis codicem de- 
perditum esse, hunc autem prae omnibus libris manu scri- 
ptis praestare quorum quidem notitia exstat quivis intelle- 
get ubi paucas editionis Burmannianae paginas perlustra- 
verit. aliorum codicum qui videtur antiquissimus esse Vati- 
canorum ab fieinslo adbibitorum is quem antiquum, veter- 
rimum, vetustiasimum adpellavit et ipse peioris generis 
est et vereor ut ex hoc codice , quem Heinsius persaepe 
laudavit et quem consentaneum est in corruptis locis nun- 
quam non diligenter eum inspexisse , ad Valerium in gra- 
vius depravatis locis emendandis quicquam profecturum sit. 
alii Codices simillimi huic vel etiam peiores sunt, itaque 
plane non adsequor cur Burmannus Harlesiusque suum 

uterque codicem excerpserit, cum ne uni quidem loco ex 
tarn depravatis libris mcdela possit adferri. 

Pericula quibus aureum vellus obsidebatur Pelias la- 
sonem celans cuius nuUam mentionem iniecerat draconem 
istum ita poeta conmemorat (I 60 — 63) 
. . tantoque silet possessa dracone 
vellera ; multifidas regis quem filla linguas 
vibrantem ex adytis cantu dapibusque vocabat, 
et dabat hesterno liventia mella veneno, 
ubi quod editiones occupat hesterno coniectura ortum 
est ut ego sentio infelioi. Codices videntur externa prae- 
bere. quamvis bcne enim cenae relliquiae et id geniis alia 
besterna dici possunt manifestum est notioncm illam besterni 
cum rei ipsius natura congruere et in ea iam ut ita dicam 
praeformatam esse, sed quid veneno cum hesterno die ? 
numquid referebat utrum heri an hodie mella cum veneno 
virgo miscuerit? scribendum igitur erit interne ; livebant 
mella veneno quod in se habebant. 

Inter imagines quibus Argo ornata est unam admira- 
tur lason qua pugna Centaurorum et Lapitbarum reprae- 
sentabatur. ubi cum alia aliorura facinora enumerentur haec 
omnia hisce versiculis excipiuntur (147 — 149) 
nigro Nessus equo fugit adclinisque tapetis 
in mediis vacuo condit caput Hippasus auro. 
itaque hoc adparet Hippasum ubi ceteri pugnae sese de- 
dunt somnum potius quacsivisse, condidisse dici caput. 
sed ubinam caput condiderit haec perabsurde ita vulgo ac- 
cipiuntur quasi Hippasus vacuum poculum sibi elegerit in 
quo post bibendum quietem quaereret. hoc autem nihil 
esse quam iocum perquam inficetum nostroque poeta plane 
indignum adcuratius non est quod demonstrem. deinde qui 
hanc in bis verbis significationem inesso voluit Burmannus 
cum aurum dici existimet pro poculum aureum nee demon- 
stravit haec nee potuit demonstrare. patet enim tale aliquid 
ibi modo dici posse ubi ex tota sententia et ex eis quae 

antecedunt patet quanam de re illud aurum ponatur. et sie 
in versicuHs Vergilianis antca dictum est -patera , Valerius 
allo loco Aesona dicere facit non leviore Pholum manua 
haec conpesouit auro, sed Pholum signifero cratere antea 
ipsum minatum. Statius denique antea de epulis locutus 
erat, itaque ut repetam quid nostro loco dictum videatur, 
alios qui pugnaverant aut ceciderant aut fugae sese man- 
daverant, supererat Hippasus qui cum nee mortuus erat 
nee fugit necessario in antro rcmansit. ergo primum qui- 
dem scribendum est 'condit caput Ilippasus antro'. deinde 
ad antrum aptissime prima vcrsiculi verba referentur ita 
ni mirum scripta in media, et quod restat in vaouo latero 
videtur fatuum quod de ebrio homine dici vix mireris. hos 
igitur versiculos ita si quid video conförmandos 

adcHnisque tapetis 

in medio fatuum condit caput Hippasus antro , 
mirantis lasonis descriptio excipit hisco verbis concepta; 

haec quanquam miranda viris stupet Aesone natus 
quae contra rationem dicta esse nuUo ncgotio concedes ; si 
enim viris miranda erant cur excusatur lasen admirans ? 
pro qu anqttam dicendmn tum potius erat quoniam. sed re 
vera alia cogitatio subest. nam in eis verbis quae lasen 
seeum dixisse refcrtur inde a v. 150 lason plane non mira- 
tur sed tristi mente lamentatur quod tarn fragili rati se 
sociosque confidere debeat. itaque leni mutatione sie ver- 
siculus rescribendus est 

haec quanquam miranda at vix stupet Aesone natus. 
similiter posuit oi Claud. r. Pros. IIJ, 168 'scrus at ille redit'. 

Argo ipsa ne cursus navigationis intermittatur suasura 
haec dicit (306—308) 

tempus adest. age rumpe moras : dumque aequore toto 

currimus incertus si nubila duxerit aether. 
viam ad hunc locum emendandum praeivit Gronovius 
obs. p. 152 (ed. Frotscb.) pro <o<o scribendum esse intelle- 
gens tuto. neque tarnen emendationem perfecit. prorSus 



Emendationes Yaleria^naB. 381" 

enim non perspicio quid baec verba sibi vclint inoertus si 
nuhila duxerit aether. hjiec enim ncque intellegi possunt 
si tato retineas neque si cum Gronovio tuto rcposueris. 
patet autem Argo ea adferre quae metiim expellere po- 
tuerunt aequorque placidum nullaque ab aethere ducta 
praedicare nubila. itaque pro si scribendum censeo nee. 
dcinde scrupulos movet dumque. si enim dictum esset dum 
ita solum possit explicari 'rumpe moras dum acquöre tuto 
currimus ; ubi tempestas exorta erit tum inmorandum erit 
et de inhibenda navigatione cogitandum'. sed quid sibi vült 
illud quef hoc si quid video aperto documento est primi- 
tus fuisse scriptum namque ut haec sententia existat 

namque aequore tuto 
currimus incertus neo nubila duxerit aether 
ad placandum lasonis animum aptissima. 

Nestorem poeta unum ex Argonautis fuisse his verbis 
memorat (380—383) 

te quoque Thessalicae Nestor rapit in freta puppiä 
fama, Mycenaeis olim qui Candida velis 
aequora nee stantes mirabere mille magiströs. 
irascor ßurmanno <juod varias coniecturas quibus in ora 
cödicis sui hunc locum temptasse Heinsiüm refert non 
omnes adscripsit. eam autem quam adfei-t oarinas pro ma- 
gütros Heinsio in mentem venisse nee ipse probavit neque 
nos rectam esse putabimus. sed ipse Burmannus non satis- 
facit, explicat enim Nestorem mille illos magistros ut rei 
nauticae peritos non miratum esse, quasi magistros miratus 
esset et non mille hoc est tantum hominum naviumquö 
BUmerum qui nunquam antea in Graecia conspici potuerat. 
et quamvis fuisset rei nauticae peiitus tarnen tantam clas- 
sem opfime mirari poterat. et hanc sententiam verbis poetae 
Bubesse vocabulum mille docet: talia enim vocabula nume- 
rajia per se patet ibi poni ubi in solo numero aliquid mi- 
.j:abile inest., deinde vpcabulo stantes cxprimi cenaetrmocam 
qua Graeci Aulide retinebanturi qtiod vel ineplius est. nam 



382 Emendationes Valeriana«. 

profecto 81 nee stantes mirabere uno tenoro dicuntur, mi- 
ratio illa ad stantes pariter vertetur quam ad magistros, 
ut Nestor stantes magistros admirans absurdus esset qui 
optime scire debebat adversis ventts nee classem navigare 
posse et magistros morari debere. itaque ego rescriben- 
dum puto 

et instantes mirabere mille magistros. 
magistri igitur instant, hoc est, quae ad naves exornan- 
das necessaria sunt procurant; Nestor autem tantum ma- 
gistrorum numerum spectaculum sane antea non visum 
mirabitur. 

Admetum Argonautarum unum fuisse hisoe verbis 
Valerius (444 sq.) conmemorat 

te quoque dant campi tanto pastore Pheraei 
felices Admete : tuis nam pendit in arvis 
Delius ingrato Steropen quod fuderat arcu. 
ubi pendit quid sit nemo facile dicat. quod enim explicant 
dictum esse pro poenas pendit concedi non potest talil" 
ellipsis : tum enim omnia audiri possunt et ni fallor nuUus 
poeta Latinus unquam hac figura ita abusus est. et mihi 
quidem in mentem venit scribendum esse pasoit quod cur 
absolute non dicatur nulla est caussa quanquam exempla 
in promptn habeo nuUa. quod enim unum inveni corruptelae 
debetur. nam Spartianus in vitaHadriani c.11 'Ante 
omnes tamen enitebatur' inquit 'ne quid otiosum vel eme- 
ret aliquando vel pasoeret* ubi quae secnntur mire depra- 
vata 'ergo conversis regio more militibus Britanniam petiit' 
ita restituenda videbantur: 'conversis in sobrium morem 
militibus*. tale enim aliquid sententia requirit et frustra in 
explicanda et excusanda vulgata laboraverunt Casaubonus 
et Salmasius. verum in eis quibus ad verbum pascendi ab- 
solute positum confirmandum me non uti posse significa- 
bam, itidem illud ne quid otiosum plane non intellegitur. 
nam et dicendum fnerat otiosi et equidem non video quo 
modo res aliqua bene dicatur otiosa. deinde nemo perspi- 



Emendationes Yalerianae. 383 

ciet qua ratione haec cum pasceret cohaereant. scriben- 
dum est 'ne quem otiosum vel emeret aliquando vel pasce- 
ret' ut dictum Sit de servis. 

Tandem navis in altum evehitur retinaculis abscissis 
et conparatur lason Acastum dolo abducens cum venatore 
tigres furato. post quam conparationem quod vulgo legi- 
tur (495) 

ut pariter propulsa ratis, stant littore matres 
quanquam ferri posse non nego tarnen languidum est et aptam 
sententiarum sensusque conexionem respuit. nam etsi matres 
Stare possunt dum ratis propellitur quid pariter sibi vult? 
spectat hoc vocabulum potius ad conparationem in eis quae 
praecedunt expressam atque patct poetam tota hac sentcn- 
tiola ad illam conparationem respexisse. scribendum igi- 
tur est 

it pariter propulsa ratis, stant littore matres. 
Cretheus Aesona conpellat 

quin rapis hanc animam et famulos citus eflfugis artus ? 
750 i meus es ; iam te in lucos pia turba silentum 
secretisque ciet volitans pater Äeolus antris'. — 
horruit interea famulum clamore supremo 
maesta domus: regemque fragor per moenia differt 
mille eiere manus et iam dare iussa vocatis. 
755 flagrantes aras, vestemque nemusque sacerdos 

praecipitat subitisque pavens circumspicit Aeson. 
famulos artus Burmannus voiuit eos esse qui Peliae famu- 
labuntur; sed patet talem futuri temporis significationem 
a nullo qui simplici et incorrupto iudicio ntitur in vocabulo 
iaveniri posse. verum si famulos rectum esset nulla alia 
expHcatio locum habere posset quam Pü qui hoc inesse 
putat: servientes corporeis perturhationibus. sed ne haec 
quidem cogitatio apta est siquidem nee tota res ex anti- 
quorum ingenio dicta est, animum dominari, artus nihil 
nisi animi famulos esse aec hoc loco quicquam interest cum 

fiigiendi ex vita modus describendus sit non artuum con- 
dicio. itaque haud scio an rescribendum sit 

quin rapis hanc animam et tumulo citus effugis artus ? 
quod sane pauUo audacius dictum. — deinde offendo in 
Tocabulo (v. 755) nemusque; quod quanquam ut Pius yoluit 
pro lignis in sacrificando adhibendis audacius usurpatum, 
tarnen Ovidius aliquot locis satis firmat. verum sententia 
misere Claudicat, quid enim? aris iam flagrantibus anne 
ampHus lignis opus est? putidum esset et quovis non di- 
cam poeta sed homine eleganter loquente plane indignum 
cocta recoquere in re minuta et pusilla. ego suspicor 
hoc latere 

vestemque animumqne sacerdos 
praecipitat. 

TIphys socios ut animum recolligerent adhortaturus 
quietum maro fore hisce verbis poUicetur (II 55 — 58) 

quin agite o socii, micat inmutabile caolum 
;puraque nee gravido surrexit Cynthia cornu, 

nuUus in ore rubor certusque ad talia Titan 

integer in fluctus et in uno decidit Euro, 
hie Heinsius in uno Euro falsum esse optime intellexit. ut enim 
Burmannus adnotavit plures uno vento flare non solent 
nisi in summa tempestate ut plane nihil solatii in taübus Ti- 
phyos Tcrbis inesse possit. sed et ipse Heinsius et alii ad 
veterem editionum lectionem auro revertunfur parum con- 
siderate. cum enim Carrionis codex, quo si superesset solo 
Valenus recensendus esset exhibeat Euro , patet inde cor- 
ruptela tantum ortum esse aurq. sed re vera Euro retineri 
potest, modo adieceris illud quo Eurum Argonautis illum 
quidem semper optandum navi periculosum non fore sig- 
nificaretur ni mirum mitis vocabulo. itaque fortasse scri- 
bendum est 

et miti decidit Euro. 
Hypsipyle oblamydem artificiosissime pictam lasoui dö^ 

num dedit m qua cum alia repraesentata erant tarn haec: 
(II 414-417) 

pars et frondosae raptus expresserat Idae 
inlustremque fugam pueri: mox aethere laetus 
adstabat mensis : quin et lovis armiger ipse 
accipit a Phrygio iam pocula blanda ministro. 
ubi cum postea demum de fnga Ganymedis dictum sit, 
mirum est antea iam raptus Idae conmemorari. taceo 
plurativum numerum nulla necessitate positum illudque 
submolestum quod antea Ganymedes rapiebatur, deinde 
ipse fugit, quod qui velocissimum raptum explicabat Bur- 
mannus nemini persuadebit fugam non fugam esse sed 
velocissimum raptum. sed patet antea requiri vel utpictura 
bene describatur Idae ampliorem explicatioremque conme- 
morationem; qua de caussa sie puto locus restituendus erit 

pars et frondosae saltus expresserat Idae. 
pauUo post laetitiam sive mensarum si scribas laetis sive 
Ganymedis si scribatur laetus qnanquam habet quo ex- 
plicetur tarnen aethere semper dubitationes movebit. nam 
in caelum transvectus aethere non bene laetatur puer; 
requiritur potius illius rei conmemoratio qua Ganymedes 
in caelum translatus sit. itaque cum per aethera veheretur 
scribendum est 

mox aethere latus 
adstabat mensis. 
Belua littori adnans conparatur cum Borea hisce ver- 
bis (515—517) 

qualis ubi a gelidi Boreas convallibus Hebri 
tollitur et volucres Bhipaea per ardua nubes 
praccipitat piceo neo dum tenet omnia caelo. 
ubi Carrionis codex habebat omina quod errore ex 
omnia natum esse dudum qui edidcrunt intellexere. sed 
iam Heinsins offendit in hisce verbis coniecitque picei nee 
dum tenet omnia oaeli cum perspiceret miro modo illud 
omnia dictum esse ad caelum respiciens. sed Heinsii con- 
snur. f. 9mt. n. i- xvii. <}5 

iectura non multam lucramur siqmdem otnnino haec con- 
paratio inepta est: beluam simi[em esse boreae qui non 
iam totam vallem (hoc enim fere omnia illud significaretur) 
nigra nube oonpleverat; bestia enim quantum procedere 
poterat tantum processerat. etboreas qnomodo omnino cae- 
lum piceum reddere possit equidem ignoro. ego si quid 
rideo nocte puto caelo huno adspcctum tribui. itaque (nam 
Bnrmanni quoque coniectura 'piceo nee dum premit omnia 
caeW eandem efiicit sententiam) scribendum censeo 

piceo nox dum tenet omnia caeli 
quod quin verum sit amplius nullus dubito cum idem Va- 
lerium dixisse inveniam I 617 'piceoque premit nox omnia 
caeli'. 

Hospitum per errorem a Cybele profectum necatorum 
piacula inter alia haec inperat Mopsus vates III, 435 
ducit et ad fluvios ac vincula solvere monstrat 
prima pedum glaucasque comis praetexere frondes 
inperat. hinc alte Phoebi surgentis ad orbem 
ferre manus totisque simul procumbere campis. 
non intellego quo modo totis campis Argonautae procum- 
bere possint. plane ineptum est. scribendum potius censeo 
totosque sententia perspicua : toto corpore procumbcn- 
dum erat. 

Bite Omnibus ad expiandum facinus perpetratis viaum 
vertere terrae Mopsus vetat socios (461) 

excidcrint quae gesta manu , quae debita fatis , 
cuius versiculi cum haec esse debeat sententia ne irrita 
fierent ea quae modo ad necatorum manes placandos facta 
erant, nee placet duplicatum illud nuUa necessitate quae 
nee aptus videtur simplex coniunctivus dubitantem de fu- 
turis metum exprimens. fortius dicendum erat scripsitque 
opinor poeta 

exciderint ne gesta manu quae debita fatis. 
Per totam silviim puerum amissum Hercules quaerit 
volat ordine nuUo 

cnncta petens; nunc ad ripas deiectaque saxis 
595 flumina nunc notas nemorum procurrit ad umbras. 
offendit iam Heinsiiis in vocabulo notas. quod enim ßur- 
mannus explicavit notas has umbras Herculi fuisse quia in 
eadem silva antea ornum quaesierat putidum est. eins antem 
emcndationis quam Heinsius proposuit nee notas dimidiam 
tantum partem retinuerim scribcndum ratus nee motaa. de- 
pingit poeta placidam silvae quietem ut amant poctae natu- 
ram inmotam cum hominum animis perturbatis conparare. 
Exspectant socii Herculem (599) 
at sociis inmota fides austrisque secundis 
certa morae: 
fides certa morae est mire dictum ncc statim locus intel- 
legi potest. puto in morae latere morast. quae secuntur 
quod inteJlegi possunt Mauricio Hauptio acceptum refertur 
qui Bentleii egregias emendationes locorum aliquot Valerii 
edidit in relationibus menstruis de consessibus academiae 
Berolinensis a. 1860 (vid. p. 563). 

De Meleagro haec sunt Valerii verba (645 — 649) 
rursum instimulat ducitque faventes 
magnanimus Calydone satus ; potiorihiis ille 
deteriora fovens semperque inversa tueri 
durus . . . 
et illud potioribus ille deteriora fovens quoquo modo ex- 
plicas semper ablativus potioribus tolerari nequibit. diceretur 
enim pro prae cum ablativo quod quantum cquidem scio 
inauditum est. itaque scribendum censeo 

potior quibus ille deteriora fovens 
ut structura haec sit: 'Meleager ducit faventes quibus ille 
potior fiat in' etc. 

Idem Meleager paullo post (673 sq.) haec iactat 
scilicet in solis profugi stetit Herculis armis 
nostra salus? nempe ora aequc mortalia cuncti 
675 ecce gerunt: ibunt aequo nempe ordine remi. 
scrupulos mihi movet v. 675. nam perquam inficete repe- 

titum est illud nempe, deinde quod Burmannus putat ihunt 
aequo nempe ordine remi significare in futurum perturba- 
tionem nullam fieri remorum nimia vi inpetuque Herculis, 
hoc profecto nimis insulsus iocus esset et hoc poeta plane 
indignus. quanquam enim antea Hercules re vera remum 
fregerat hoc excogitatum erat ideo ut Hercules in Silvas 
trabem sibi quaerere fing! potuerit. sed quaenam caussa erat 
hoc invento alieno loco tarn absurde abuti ? at largior in 
praesenti ferri hoc posse. quaenam tum esset sententiarum 
conexio ? dixerat omnibus mortalia ora esse, hoc est Her- 
culem et ipsum non denm esse sed humanae inbecillitatis 
aeque participem ac ceteros Argonautas. anne quicquam 
huic cogitationi cum ea interest nimio Herculem ardore in 
futurum non esse nociturum? ut uno verbo dicam quod 
sentio scribendum videtur 

nempe ora aeque mortalia ounctis. 
deinde eiciendus v. 675. quanquam enim huic versiculo 
etiam ita succurras ut significare eum censeas: quanquam 
Hercules postea nobiscum non erit tarnen pari eodem modo 
remi ibunt, patet ita latine dici non posse. suspicor autem 
qui versiculum interpolabat hanc significationem inesse 
voluisse de vocabuli quod est aequua vero usu parum 
solUcitum. 

In pugna PoUucia et Amyci haec occurrunt verba 
(HU 271 sq.) 

PoUux sie providus ictus 

servat et Oebalia dubium caput eripit arte. 

ut deinde urguentes effiidit nnbibus iras 

ardoremque viri . . . 
Carrio suum codicem Oelalia arte exhibere dicit cum 
antea scribebatur Oehali astu. sed hoc vocabulum puto 
pauUo post restituendum esse, ni mirum nuhihus iras effun- 
dere quid sit vix unquam vereor ne explicari possit. ego 
rescripserim 

effugit astibus v-as. 

Hercules Prometheo subveniens ita conmemoratur 
(V 157) 

nie etiam Aleiden Titania fata morantem 

adtulerat tum forte dies, 
non intellego morandi verbum ; nimis enim insolenter di- 
ceretur ita ut Burmannus explicabat: 'effccturum ut cessa- 
rent mala', itaque haud scio aa scribendum sit: 

ille etiam Aleiden Titania fata novantem 

adtulerat tum forte dies, 
non enim morabatur Promethei fata, sed conplevit; cum 
vero eo intercedente mntarentur non video quid aptius di- 
catur quam novabat. 

Tandem Argonautae ad litus adpelluntur : 

185 ac dum prima gravi ductor subit ostia pulsu 
populeos flexus tumulumque virentia supra 
fiumina cognati medio videt aggere Phrixi. 
offendit Heinsius in flumina vocabulo et reponere volebat 
culmina, quod rectum puto. Burmannus enim nonsatisfacit 
in excusandis virentihus fluminihus provocando ad v. 149 
ubi pro virides (laous) Heinsius egregie emendavit Minyae. 
vix enim puto ubi non ad herbas graminave respicitur 
rivos lacusque dici posse virides, virentes, nisi qui in sum- 
mis nivalibus montibus positi sunt, sed praeterea aliquid 
mendi in hoc loco latet. Censeo enim pro populeos scri- 
bendum esse flumineos ; non enim intellegitur cur flexus 
fluminis dicantur non fluminis flexus sed populorum. 

Phrixi umbra noctu Aeetae visa cum alla tum haec 
suadet 

praeterea infernae quae nunc sacrata Dianae 
240 fert castos Medea choros quemcunque procorum 

pacta petat, maneat regnis ne virgo paternis. 
Carrionis liber exhibebat quaecunque quod qui edidere 
poetam dudum correxerunt. sed Burmannus recte in bis 
verbis offendit Medeam, virginem nondum plenae iuventae 
(258), procos petere dici. accedit quod nocturnum Phrixi 

Phantasma Modea ut alicui in matrimonium detnr suadet. 
cum autem plnrimum interesse debuerit ne Medea nunc in 
regnis paternis maneat ne lasonem adiutura Bit scriben- 
dum iudico 

quemcunque procorum 
naeta, peto maneat regnis ne virgo paternis. 
Nocturnes terrores Medea experitur hosce: 
335 dum premit alta quies nuUaeque in virgine curae 
Visa pavens castis Hecates excedere lucis : 
dumqne pii petit ora patris stetit arduus inter 
pontus et ingenti circum stupefacta profunde: 
fratre tarnen conante sequi : mox stare paventes 
340 viderat intenta pweros nece seque trementum 

spargere caede manus et lumina rumpera flctu. 
Wagnerus expHcavit vers. 340 de morte filiorum Medeae 
neque aliter intellegi potest, si scribatur ita ut vulgo ex- 
hibetur. at cum pateat v. 339 fratrem Absyrtum innui 
iam per se mirum est nullam fratris a sorore occisi men- 
tionem inici sed tantum de istis facinoribus dici quaetanto 
temporis spatio post evenere. praeterea trementum referen- 
dum esset ad pueros recens occisos. sed non puto hoc vo- 
cabulo Corpora hoc modo palpitantia depingi posse. itaque 
pro pueros scribendum videtur puero: viderat (Argonautas 
seil.) paventes propter intentam puero caedem seque pa- 
ventium (tum usitatissima significatione tremens adhibetur) 
manus caede spargere, h. e. omnino fratrem occidere. 

Peliam tyrannum eiusque potentiam ita depingit la- 
sen Aeetam conpellans 

sccptra tui toto Pelias sub nomine Phoebi 
485 maxima sorte tenens, totque illa creantia divos 

oppida, tot vigili pulcherrlma flumina cornu. 
iotum Phoebi nomen patet nihil plane esse, itaque rcpo- 
nendum est tutus quod de Pclia Phocbo confidenli aptis- 
sime dicitur. difficilius inventu est quid lateat in vocabulo 
oremantia; sie cnim exhibebat Carrionis codex, sed quae 

hino effecta sunt creantia ant inlaormantia vel peiora sunt ; 
näm neque urbes deos creant cum eos colunt venerantur- 
que, neque inlacrimare aliquem significare potcst cum la^ 
orimis invocare. sed Gronovius quanquam creantia ex meo 
quidem iudicio perperam coniecit hoc recte egit quod illa 
mutavit in ille (observatt. ed. Frotsch. p. 503). sed quid 
pro creantia scribendum sit certi nihil invenio, hanc igitur 
sphingem suo Oedipo reservare praestat. 

Haec sunt lasonis verba ("VII 286 sq.): 
ut tarnen hoc saeva corpus de morte receptum 
hanc animam sciat esse suam. miserebitur ergo? 
die, ait, an potius — strictumque ruebat in ensem. 
devovet igitur ex his periculis si Medeae arte scrvatus fuis- 
set se suaque Medeae adiungitque dubitationem de eaquam 
obiturus sit sorte. aut enim a Medea servatufti se iri aut 
ipsum se necaturum esse, sed postremam sententiae partem 
non verbis sed actu exprimit in ensem non ruens ut dudum 
inteilcctum est ( — sie vero libri habent) nee gaudens quod 
absurdum est et ipsum, sed ut equidem opinor tuena ut 
scribendum sit: 

strictumque tuetur in ensem. 

Aeetes quibus ad vincendos Argonautas usurus sit 
artes enumerat 

exeat Haemonio messis memoranda colono 
550 tuque tuum parti Graium da nata draconem. 
sie libri exhibere videntur legiturque in Carrionis editione 
qui de suo codice nihil adnotavit. sed nee hoc starepotest 
nee intellegitur quod alii scripsere partim, mutandum po- 
tius est parti in morti. in mortem enim Graecorum dan- 
dus, proferendus erat Medeae draco ille velleris aurei custos- 

Ignis cum non bene fluat herum versiculorum extre- 
mum emendare studebimus: 
570 sie tunc claustris evasit uterque 

taurus et inmani proflavit turbine flammas 

arduus atquc atro volvens incendia j(?MCtM. 

puto enim cum tauri ex ore ignem Incendlave evomant 
scribendum esse pro fluotu potius riotu quod disertius 
probare nihil opus erit. 

Absyrtus Argonautas fugientes inseqnens orationem 
aliquam habet minime pulcbram. frigidissima enim sunt quae 
misellüs ille lamentatur et repraesentant aptissime imagi- 
nem hominis qui in schola a rhetore iussus ex cathedra 
oraiiunculam pronuntiat nocturnas lucernas olentem. itaque 
in hac oratione haec leguntur (VIU 267 sq.) : 

puppe — nefas — una pracdo Phrixea reportat 
vellera, qua libuit remeat cum virgine: nobis 
— o pudor — et muros et »tantia tecta reliquit. 
haec ita explicaTit Burmannus ut dicta sint ironice,. quod 
non intellego. una enim, si inesset, haec in loco inesse 
posset ironia:< virginem et vellus rapuit, muros et tecta 
tarnen non rapuit sed reliquit. quod utrum facete dictum 
esset nee ne nunc non quaero. sed primum patet non in- 
tellegi cur tum adiectum esset stantia, deinde vero quae 
antecedunt verba o pudor apertissime docent in eis quae 
secuntur ironiam inesse non posse sed aliquam rem cuius 
vere pudeat. itaque pro stantia rescripserim inania. 

Haec sunt quae in praesenti ad emendandum Valerium 
Flaccum temptare visum est. quibus si Georgius Thilo qui 
Valerii Flacci novam recensionem parat aliqua ex parte uti 
poterit operam me non perdidisse laetabor. 

Scr. Berolini m. Februario 1862. 

Franciscus Eyssenhardt. 



